Euroopa suurimasse kauplusteketti Euronics kuuluv PlussMiinus Elektroonika Kuressaare pood suleb varsti uksed. Praegu saavad soovijad veel osa soodsate hindadega lõpumüügist. Seejärel läheb maja remonti. Uus kauplus avatakse Lasteaia tänaval juuni alguses.
“Uus rentnik tegi nii hea pakkumise, millest ei saanud keelduda, ja maja vajas remonti, nüüd saamegi remondi tehtud,” ütles kauplusehoone omanik ja poe juhataja Hendrek Kelder.
Saarte Häälele teadaolevalt tuleb kaupluseruumidesse kvaliteetse ja omapärase kasutatud mööbliga kauplev pood.